Dan oad a chwezek vloaz e kavas da Golinn edo prest dober ar veaj. Mont a reas da welet he mamm-gozh hag a roas dezhi teir zartezenn vurzhudus. Ur vruzunenn anezho a roe kement a startijenn hag ur pred. Reiñ a reas ivez ur choulourdrennad dour boemus. Paz eas da gimiadiñ diouzh den kozh ar menez e roas hemañ dezhi ur gordenn skañv, dibouez, dianav, dous ha brav an danvez anezhi. Lavaret e veze e oa bet karantez etre an den kozh ha mamm-gozh Kolinn, pell oa.  Dont a reas ar priñs da welet Kolinn a-raok dezhi mont kuit da reiñ dezhi ur gougleze burzhudus, moan-iskis, sklêrijennus e vetal, el lechioù duañ zoken.